**PROCES-VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 09.01.2017.**

Încheiat azi, 09.01.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.1/05.01.2017.

**ORDINE DE ZI:**

La şedinţă sunt prezenţi 11 consilieri din cei 13 în funcţie.

Lipsesc domnii consilieri Șimon Ioan-Dan și Groza Petru.

La şedinţă participă domnul primar Dema Florin-Liviu, doamna secretar Brîndaş Lavinia, doamna Fruja Monica, șef birou financiar-contabil.

Preşedinte de şedinţă este domnul Fruja Gheorghe.

1.**PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 09.01.2017.**

**INIŢIATOR, PRIMAR DEMA FLORIN LIVIU**

**D-nul președinte supune la vot proiectul de hotărâre care este votat cu** 11 voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.1**.

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 29.12.2016.**

**INIŢIATOR, PRIMAR DEMA FLORIN LIVIU**

**D-nul președinte: Dacă aveți obiecții la procesul verbal vă rog să le expuneți.**

**D-nul Neamți: La pct. 9 de pe ordinea de zi privind** aprobarea introducerii în inventarul bunurilor din domeniul privat al comunei Șimand a unui teren intravilan, noi am fost de acord pentru că ne-ați prezentat harta cadastrală.

**D-nul președinte supune la vot proiectul de hotărâre care este votat cu** 11 voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.2.**

**3.PROIECT DE HOTĂRÂRE PRIVIND** **ACOPERIREA DEFICITULUI SECȚIUNII DE DEZVOLTARE PE ANUL 2016, DIN EXCEDENTUL BUGETAR AL ANILOR PRECEDENȚI.**

**D-na Fruja prezintă raportul întocmit.**

**D-nul președinte supune la vot proiectul de hotărâre care este votat cu** 11 voturi pentru (**Bodnariu, Bogdan, Capra, Ciobotă, Dudaș, Fruja, Lihor, Neamți, Para, Pocioian, Sodinca) devenind astfel Hotărârea nr.3.**

**INIŢIATOR, PRIMAR DEMA FLORIN LIVIU**

**4. DIVERSE.**

**INIŢIATOR, PRIMAR DEMA FLORIN LIVIU**

**D-nul Dudaș: În stâlpul din stânga a curții din spate a Primăriei ar trebui pusă o oglindă. Nu se vede nimic și se pot întâmpla accidente.**

D-nul Bogdan:La acest moment unii cetăţeni ai comunei nu cunosc faptul că gunoiul a fost şi este în continuare plătit de către primărie.

Se vehiculează ideea că, contravaloarea acestui serviciu este prinsă în impozit şi atunci când din diferite cauze, firma nu ridică la timp gunoiul, apar comentarii de genul ,, plătim gunoiul şi nu vin să îl ridice,,.

Rog ca cetăţenii să fie informaţi în scris cu privire la acest aspect şi că până la finalizarea procedurilor de delegare a serviciului public de salubrizare, va plăti în continuare Primăria.

Consider că aceste informaţii ar trebui să apară în ziarul Piatra de Hotar alături de alte comunicări care trebuie aduse la cunoştinţa cetăţenilor ( taxe speciale, HCL – uri, etc. )

Alt aspect legat de gunoi este repunerea pe SEAP a caietului de sarcini.

Potrivit Legii nr. 384/2013, privind aprobarea OG 31/2013, pentru modificarea si completarea OUG 196/2005, privind Fondul pentru mediu, taxele încasate pentru deseurile inerte și nepericuloase încredințate în vederea eliminării finale prin depozitare, în anul 2017 sunt de 80 lei / tonă iar începand cu anul 2018 de 120 lei pe tonă. Trebuie să rezolvăm urgent problema delegării serviciului public de salubrizare.

Alt aspect - rog ca prin Bugetul de venituri și cheltuieli aferent anului 2017 să fie alocată suma necesară întocmirii PUZ – ului pe zona central, pe care nu există acest lucru ( de la primarie spre sîmbătaru ) pentru ca cel târziu anul viitor să putem face demersurile legale pentru amenjarea pieței, conform standardelor în vigoare și autorizarea acesteia.

Primar: este în derulare PUZ – ul. Dacă se mai tergiversează, reziliem contractul cu arhitectul, încheiat în 2015.

Trebuie să facem un act la Astaldi Spa București, Strada Nicolae G. Caramfil, Nr: 53 cod 014142 BUCURESTI, SECTOR 1 România pentru trecerile de pietoni, asigurarea continuității acestora și situația marcajelor liniilor continue care prin modul lor de amplasare nu fluidizează circulația rutieră ci din contră îngreunează acest lucru.

D-nul Bogdan: Aş dori să discutăm Regulamentul de gospodarire și să cădem de acord, azi, prin vot, asupra formei în care începând de mâine sa fie expus pentru dezbatere publică.

Se supune la vot și se aprobă cu 11 voturi pentru ca Proiectul de hotărâre privind aprobarea Regulamentului de gospodărire să fie supus spre dezbatere publică în forma propusă.

Epuizându-se punctele de pe ordinea de zi, şedinţa este declarată închisă, drept pentru care am încheiat prezentul proces-verbal.

Preşedinte de şedinţă, vizat legalitate,

Fruja Gheorghe secretar Brîndaş Lavinia